**СВЕТЛАНА КИТИЋ**, дипломирани правник

Рођена је 24. фебруара 1974. године у Нишу.

Завршила је гимназију **„Стеван Сремац“ у Нишу**, а након тога и Правни факултет Универзитета у Нишу, чиме је стекла звање дипломирани правник.

У периоду од 01.01.2007. до 31.12.2009. године радила је као **адвокатски приправник.**

Од септембра 2011. године почиње да ради као виши стручни сарадник на имовинско-правним пословима у **Управи за имовину и инспекцијске послове Града Ниша**, да би од 2017. године радила као самостални саветник у Служби начелника Градске управе Града Ниша – **координатор**групе у**Одсеку за послове праћења и унапређења**рада Градске управе.

**Дужност шефа Одсека** за послове протокола и односа са јавношћу обављала је од августа 2017. године до новембра 2020. године, а након тога је постављена на место шефа **Одсека за прописе** и службени лист у Служби за послове Скупштине Града Ниша.

Светлана Китић говори **енглески и француски** језик.

Светлана Китић је у  децембру 2020. године изабрана за **секретара Скупштине Града** у новом сазиву.

Удата је и мајка је једног детета.